Diari Oficial de la Generalitat Valenciana


Sumari del DOGV 2839, del 02-10-1996 (1996/839403)

ACORD de 18 de juliol de 1996, de la Comissió Territorial d'Urbanisme de València, relatiu a l'aprovació definitiva de la modificació núm. 1 del Pla General d'Ordenació Urbana de Vinalesa.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2839

Data del DOGV
:   02-10-1996

Secció del DOGV
:   ALTRES DISPOSICIONS

Número del document
:   1996/839403


Data del document
:   18-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 18 de juliol de 1996, de la Comissió Territorial d'Urbanisme de València, relatiu a l'aprovació definitiva de la modificació núm. 1 del Pla General d'Ordenació Urbana de Vinalesa.   
La Comissió Territorial d'Urbanisme de València, en la sessió del dia 18 de juliol de 1996, va adoptar l'acord següent:  
Vist l'expedient tramés per l'Ajuntament de Vinalesa sobre la modificació núm. 1 del pla general referent a la seua aprovació definitiva, i de conformitat amb els següents   
Antecedents de fet  
Primer  
El Ple de l'Ajuntament va aprovar inicialment el projecte el dia 7 de març de 1996, i, després del pertinent període d'informació pública en el Diari Oficial de la Generalitat Valenciana núm. 2.712 i en el diari Las Provincias del 20 i 23 de març de 1996 respectivament, sense que es presentaren al·legacions, va ser aprovat provisionalment el 25 d'abril de 1996.  
Segon  
El projecte consta d'una memòria justificativa i del text de la disposició addicional que s'haurà d'incorporar a les ordenances urbanístiques.   
S'ha presentat una sola còpia del projecte, degudament diligenciada.  
Tercer  
La modificació afecta la determinació de l'aprofitament susceptible d'apropiació. Es concretava en la introducció de la següent disposició addicional.  
Mentre que no es procedisca a la revisió d'aquest Pla General d'Ordenació Urbana, i d'acord amb el que disposa la disposició transitòria primera d) del Reial Decret Legislatiu 1/1992, de 26 de juny; text refós de la Llei sobre Règim del Sòl i Ordenació Urbana, en relació amb l'article 27.4 d'aquest mateix text legal, l'aprofitament susceptible d'apropiació en sòl urbà serà el 85% de l'aprofitament mitjà resultant de la unitat d'execució respectiva.  
Quart  
La Comissió Territorial d'Urbanisme de l'Ajuntament de Vinalesa, en la sessió del 15 de novembre de 1990, va aprovar el Pla General d'Ordenació Urbana.  
Cinqué  
La Comissió Informativa de la Comissió Territorial d'Urbanisme de València, en la sessió del 5 de juny de 1996, va emetre l'informe sobre el projecte que ens ocupa, i que compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans Urbanístics de la Generalitat Valenciana.  
Sisé  
La Comissió Territorial d'Urbanisme de València, en sessió del 12 de juny de 1996, va acordar deixar damunt de la taula l'expedient, ja que es troba afectat pel Decret Llei 5/96, de 7 de juny, i per a facilitar a l'Ajuntament espai de temps necessari per a estudiar el nou text legal amb les seues implicacions.  
Fonaments de dret  
Primer  
La tramitació, d'acord amb l'article 38 de la Llei Reguladora de l'Activitat Urbanística, és correcta. D'altra banda, atés el contingut de la modificació, es considera suficient, de conformitat amb el que estableix l'article 27 de la Llei Reguladora de l'Activitat Urbanística.  
Segon  
El 8 de juny de 1996 es va publicar en el Boletín Oficial de Estado el Reial Decret Llei 5/1996, de 7 de juny, de mesures liberalitzadores en matèria de sòl i col·legis professionals, l'entrada en vigor del qual és el 10 de juny. Com siga que aquest reial decret llei poguera tenir una incidència directa en el desenvolupament de les previsions que la modificació que ens ocupa planteja, i als efectes que l'Ajuntament considere el seu posicionament sobre l'expedient en tramitació a la llum del nou text normatiu, s'acorda no entrar a conéixer l'expedient de modificació del pla.  
Tercer  
L'Ajuntament de Vinalesa, en la sessió del 27 de juny de 1996, acorda ajustar la modificació proposada al Decret Llei 5/96, de 7 de juny, i queda la disposició addicional que s'afegeix a les ordenances urbanístiques amb el següent text:  
«Mentre que no es procedisca a la revisió d'aquest Pla General d'Ordenació Urbana, i d'acord amb el que disposa el Reial Decret 5/96, de 7 juny, que modifica el Reial Decret Legislatiu 1/1992, de 26 de juny; text refós de la Llei sobre Règim del Sòl i Ordenació Urbana, l'aprofitament urbanístic que correspon al titular d'un terreny en sòl urbà, inclòs en una unitat d'execució i en sòl urbanitzable, serà el que resulte d'aplicar en el seu terreny el 90% de l'aprofitament tipus d'àrea de repartiment en què es trobe. Si no estiguera determinat l'aprofitament tipus, es tindrà en compte l'aprofitament mitjà de la unitat d'execució o del corresponent sector en què es trobe.»  
Quart  
La Comissió Territorial d'Urbanisme és l'òrgan competent per a emetre el dictamen de resolució sobre l'aprovació definitiva dels plans general, i de les seues modificacions, de municipis de menys de 50.000 habitants, de conformitat amb el que disposen l'article 38.3 de la Llei 6/1994, de 15 de novembre de la Generalitat Valenciana, Reguladora d'Activitat Urbanística, en relació amb l'article 10.A, per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels òrgans Urbanístics de la Generalitat. Valenciana.  
La Comissió Territorial d'Urbanisme de València acorda:  
Aprovar definitivament la modificació núm. 1 del Pla General d'Ordenació Urbana de Vinalesa.  
L'Ajuntament de Vinalesa haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transport de la Generalitat Valenciana, en el termini d'un mes, comptador a partir del dia de la recepció d'aquesta publicació.  
Tot això, sense perjudici que es puga interposar qualsevol altre recurs que es considere pertinent.  
València, 18 de juliol de 1996.- El secretari de la Comissió Territorial d'Urbanisme: José Manuel Palau Navarro.